**Sergey Sergeevich Voynov** (tugʻ. 26-fevral 1977-yil, Oʻzbekiston SSR) — Oʻzbekiston yengil atletikachisi, nayza uloqtirish boʻyicha ixtisoslashgan sportchi, Oʻzbekiston Respublikasining xalqaro toifadagi sport ustasi. Oʻsmirlar oʻrtasida jahon chempioni, Osiyo oʻyinlari chempioni va sovrindori, Osiyo chempionati sovrindori, 1996, 2000, 2004-yillar Yozgi Olimpiada oʻyinlari ishtirokchisi. „Oʻzbekiston belgisi", Oʻzbekistonda xizmat koʻrsatgan sportchi koʻkrak nishoni bilan taqdirlangan.

Martaba
-------

1994-yildan buyon xalqaro musobaqalarda qatnashib keladi. Jakartada (Indoneziya) yengil atletika boʻyicha oʻsmirlar oʻrtasidagi Osiyo chempionatida uchinchi, Lissabonda (Portugaliya) oʻtkazilgan yengil atletika boʻyicha oʻsmirlar oʻrtasidagi jahon chempionatida nayzani 72,74 metrga uloqtirib, 4-oʻrinni egalladi.

1995-yilda Jakartada (Indoneziya) boʻlib oʻtgan yengil atletika boʻyicha Osiyo chempionatida 73,46 m natija bilan bronza medalini qoʻlga kiritdi. 1996-yilda Sidneyda (Avstraliya) oʻtkazilgan engil atletika boʻyicha oʻsmirlar oʻrtasidagi jahon chempionatida u 79,78 metr natija bilan oltin medalni qoʻlga kiritib, chempionlik rekordini oʻrnatdi. Atlantada (AQSh) boʻlib oʻtgan Yozgi Olimpiada oʻyinlarida u 76,30 m balandlikka nayza uloqtirib, eng yaxshi natija koʻrsatmay, saralashda 24-oʻrinni egalladi. Oʻsha yili Toshkentda oʻtkazilgan Oʻzbekiston chempionatida gʻoliblikni qoʻlga kiritdi.

1998-yilda Bangkokda (Tailand) boʻlib oʻtgan yozgi Osiyo oʻyinlarida nayzani 79,70 metrga uloqtirib, oltin medalni qoʻlga kiritdi. Yengil atletika boʻyicha Osiyo chempionatida u faqat toʻrtinchi oʻrinni egalladi. 1999-yilda Bishkek shahrida (Qirgʻiziston) boʻlib oʻtgan Markaziy Osiyo oʻyinlarida nayzani 83,12 metrga uloqtirib, oltin medalni qoʻlga kiritdi. Oʻsha yili Oʻzbekiston Prezidentining farmoni bilan „Oʻzbekiston belgisi" koʻkrak nishoni bilan taqdirlangan.

2000-yilda Sidneyda (Avstraliya) boʻlib oʻtgan Yozgi Olimpiya oʻyinlarida u saralash boʻyicha atigi 25-oʻrinni egalladi va turnirning final qismiga chiqa olmadi. Oʻsha yili Qozogʻiston, Fransiya, Italiya, Portugaliyada oʻtkazilgan xalqaro musobaqalarda birinchi oʻrinlarni egalladi.

2002-yilda Kolomboda (Shri Lanka) yengil atletika boʻyicha oʻtkazilgan Osiyo chempionatida kumush medalni qoʻlga kiritdi. Busan shahrida (Koreya Respublikasi) boʻlib oʻtgan yozgi Osiyo oʻyinlarida natija bilan bronza medalini qoʻlga kiritdi. 2003-yilda Manilada (Filippin) oʻtkazilgan Osiyo chempionatida bronza medalini qoʻlga kiritdi.

2004-yilda Oʻzbekiston chempionati, Rossiya va Koreyada oʻtkazilgan xalqaro turnirlarda gʻolib chiqqan. Afinadagi (Gretsiya) yozgi Olimpiya oʻyinlarida u yana muvaffaqiyatsizlikka uchradi va saralashdan oʻta olmadi. 2006-yilda u yozgi Osiyo oʻyinlarida toʻqqizinchi oʻrinni egallab, medalsiz qoldi.

2009-yilda u sport karerasini yakunladi.

Manbalar
--------

1. ↑  „Знаменитые спортсмены Узбекистана — Ветеран спорта" (ru-RU). 23-avgust 2021-yilda asl nusxadan arxivlandi. Qaraldi: 23-avgust 2021-yil.
2. ↑  „World Junior Championships 1994". *web.archive.org* (31-oktabr 2013-yil). 31-oktabr 2013-yilda asl nusxadan arxivlandi. Qaraldi: 23-avgust 2021-yil.
3. 1 2  „Asian Championships". *www.gbrathletics.com*. Qaraldi: 23-avgust 2021-yil.
4. ↑  „World Junior Championships 1996". *web.archive.org* (31-oktabr 2013-yil). 31-oktabr 2013-yilda asl nusxadan arxivlandi. Qaraldi: 23-avgust 2021-yil.
5. ↑  „Olympic Games 1996 Atlanta Athletics". *web.archive.org* (30-sentabr 2007-yil). 30-sentabr 2007-yilda asl nusxadan arxivlandi. Qaraldi: 23-avgust 2021-yil.
6. ↑  „ATHLETICS ASIAN GAMES". *www.todor66.com*. Qaraldi: 23-avgust 2021-yil.
7. ↑  „Olympic Council of Asia : Games". *web.archive.org* (28-fevral 2018-yil). 28-fevral 2018-yilda asl nusxadan arxivlandi. Qaraldi: 23-avgust 2021-yil.
8. ↑  „ УП-2073-сон 27.08.1998. О награждении в связи с семилетием независимости Республики Узбекистан группы спортсменов, добившихся высоких результатов". *lex.uz*. Qaraldi: 23-avgust 2021-yil.
9. ↑  „Men Javelin Olympic Games Sidney 2000 - Saturday 23.09". *web.archive.org* (14-mart 2012-yil). 14-mart 2012-yilda asl nusxadan arxivlandi. Qaraldi: 23-avgust 2021-yil.
10. ↑  „Game Result". *web.archive.org* (23-dekabr 2002-yil). 23-dekabr 2002-yilda asl nusxadan arxivlandi. Qaraldi: 23-avgust 2021-yil.
11. ↑  „Wayback Machine". *web.archive.org* (27-sentabr 2013-yil). 27-sentabr 2013-yilda asl nusxadan arxivlandi. Qaraldi: 23-avgust 2021-yil.
12. ↑  „World Athletics". *www.worldathletics.org*. Qaraldi: 23-avgust 2021-yil.
13. ↑  „15th Asian Games Doha 2006". *web.archive.org* (14-yanvar 2007-yil). 14-yanvar 2007-yilda asl nusxadan arxivlandi. Qaraldi: 23-avgust 2021-yil.